O‘zbekiston prezidenti farmoni bilan Xorazm viloyatiga hokim vazifasini bajaruvchi tayinlandi. Bu haqda davlat rahbari matbuot kotibi xabar bermoqda. Foto: Qo‘shko‘pir tumani hokimligi Qayd etilishicha, Jo‘rabek Rahimov Xorazm viloyati hokimi vazifasini bajaruvchi sifatida ish boshladi. U bungacha Xorazm viloyati Qo‘shko‘pir tumani hokimi lavozimida ishlagan. Jo‘rabek Rahimov 1981 yil Xorazm viloyati Shovot tumanida tug‘ilgan. U O‘zbekiston Liberal-demokratik partiyasi a’zosi hisoblanadi. J.Rahimov 2019 yil 11 fevraldan beri Qo‘shko‘pir tumani hokimi lavozimida ishlab kelayotgandi. Bundan oldin O‘zbekiston prezidenti farmoni bilan Farhod Ermanov Xorazm viloyati hokimi lavozimidan ozod etilgandi. U Qoraqalpog‘iston Respublikasi Jo‘qorg‘i Kengesi tomonidan Qoraqalpog‘iston Vazirlar Kengashi raisi lavozimiga tasdiqlandi.